สวัสดีค่ะ คือได้ฉีดยาคุม DMPA มา ในช่วง 5 วันเเรกของการเป็นประจำเดือน เเต่ทำไมถึง มี hormone LH อยู่คะ เท่าที่อ่านเเละหาข้อมูลเพิ่มมา เอสโตรเจนจะยับยังการตกไข่ ซึ่งฮอร์โมน LH เเละ Fsh เป็นตัวกระตุ้นให้ไข่ตก ใช่ไหมคะ งั้นก็เเสดงว่าถ้าฉีด DMPA ไปเเล้วต้องไม่มี Hormone LH ใช่หรือเปล่าคะ เท่าไมถึงไข่ยังตกได้อยู่ เเล้วเเบบนี้มีโอกาสตั้งครรภ์หรือเปล่าคะ
สวัสดีค่ะ ยาคุม DMPA หรือ Depot Medroxyprogesterone Acetate เป็นยาฉีดคุมกำเนิดประเภทฉีดทุก 3 เดือน ซึ่งเป็นสารเคมีชนิดหนึ่งที่คล้ายกับฮอร์โมน ที่เรียกว่าโพรเจสเตอโรน ซึ่งผลิตโดยรังไข่ ในการฉีด DMPA แต่ละครั้ง จะป้องกันสตรีจากการตั้ครรภ์ได้ถึง 12 สัปดาห์โดยยาคุม DPMA จะไปยับยั้งการหลั่งฮอร์โมนที่จะมากระตุ้นการตกไข่ ทำให้ไม่มีหรือลดปริมาณของฮอร์โมนที่เกี่ยวข้องกับการตกไข่เช่น FSH และ LH ฮอร์โมนด้วยได้ไม่แน่ใจว่าได้ตรวจ hormone LH เพราะอะไร และตรวจด้วยวิธีใด ปกติแล้วถ้าฉีดยาคุมกำเนิดได้ ฉีดภายใน 5 วันแรกของรอบเดือน ยาออกฤทธิ์ได้ทันทีและจะยับยั้งการตกไข่ในรอบเดือนนั้นๆ โอกาสตั้งครรภ์ขณะใช้ยาฉีดคุมกำเนิดมีน้อยมากๆน้อยกว่า 1% ค่ะ